2.  ลักษณะการประกอบธุรกิจ

2.1 ประวัติความเป็นมา การเปลี่ยนแปลงและพัฒนาการที่สำคัญ

บริษัท นวกิจประกันภัย จำกัด (มหาชน) มีชื่อภาษาอังกฤษว่า The Navakij Insurance
Public Company Limited มีสำนักงานใหญ่ตั้งอยู่ เลขที่ 100/50-55 ชั้น 26 และ ชั้น 27
อาคารสาธรนครทาวเวอร์ และเลขที่ 90/4-6 ชั้น 1 อาคารสาธรธานี สาธรธานีคอมเพล็กซ์
ถนนสาทรเหนือ แขวงสีลม เขตบางรัก กรุงเทพ โทรศัพท์ 02 636 7900, 02 238 5058
โทรสาร 02 636 7999, 02 636 7998 เวบไชด์ คือ www.navakij.co.th
เลขทะเบียนบริษัท บมจ. 160

บริษัท ก่อตั้งเมื่อวันที่ 23 กันยายน 2476 มีชื่อเดิมว่า บริษัท หล่วงหลีประกันภัย จำกัด
โดยบุคคลในครอบครัวหวั่งหลี เพื่อประกอบธุรกิจประกันวินาศภัย มีทุนจดทะเบียนเริ่มแรก 400,000
บาท บริษัท ได้รับใบอนุญาตให้ประกอบธุรกิจรับประกันวินาศภัยครบทุกประเภทภัย คือ อัคคีภัย
ภัยทางทะเล ภัยเบ็ดเตล็ด และรถยนต์ ต่อมาเมื่อวันที่ 20 สิงหาคม 2533
บริษัทได้จดทะเบียนเป็นหลักทรัพย์จดทะเบียนในตลาดหลักทรัพย์และได้แปลงสภาพเป็นบริษัทมหาชน
เมื่อวันที่ 20 สิงหาคม 2536 ปัจจุบันบริษัท มีทุนจดทะเบียน 300 ล้านบาท
และมีทุนเรียกชำระเต็มมูลค่าแล้ว 254.03 ล้านบาท

บริษัทมีบริษัทย่อย 2 แห่ง คือ บริษัทประกันภัยสากล จำกัด และ บมจ. ไทยพาณิชย์ประกันภัย ทั้ง 2
บริษัทประกอบกิจการประกันวินาศภัยเช่นเดียวกับบริษัทฯ

ปัจจุบันบริษัทมีสาขาและสาขาย่อยรวม 23 แห่ง คือ สาขาพระราม 9, สาขาถนนกาญจนาภิเษก,
สาขารังสิต, สาขาพัทยา, สาขาขอนแก่น, สาขานครราชสีมา, สาขามุกดาหาร,
สาขาอุบลราชธานี, สาขาอุดรธานี, สาขาเชียงใหม่, สาขาพิจิตร, สาขาพิษณุโลก,
สาขานครสวรรค์, สาขาหาดใหญ่, สาขานครศรีธรรมราช, สาขาสุราษฎร์ธานี, สาขาภูเก็ต,
สาขาดอนเมือง, สาขาย่อยนครปฐม, สาขาย่อยร้อยเอ็ด, สาขาย่อยตรัง, สาขาย่อยลำปาง และ
สาขาย่อยนิคมอุตสาหกรรมอมตะนิคร

บริษัทตระหนักถึงความสำคัญของการเป็นบรรษัทภิบาลที่ดี โดยมีการทบทวน ปรับปรุง
บริหารความเสี่ยง และกำหนดแนวทางในการจัดการตามข้อพึงปฏิบัติของการกำกับดูแลกิจการที่ดีทั้ง
15 ข้อ ทำให้บริษัทได้รับคัดเลือกจากสมาคมส่งเสริมสถาบันกรรมการบริษัทไทย (IOD)
ที่ได้รับการสนับสนุนจากคณะกรรมการกำกับตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)
ให้เป็นหนึ่งในบรรษัทภิบาลที่ดี (Good Corporate Governance) ใน ปี 2546

2.2 ภาพรวมการประกอบธุรกิจของบริษัท และ บริษัทย่อย

โครงสร้างการถือหุ้นของกลุ่มบริษัทฯ ณ วันที่ 31 ธันวาคม 2547

  53.44%

  99.46% 10% 70.71%

  9% 10%

หมายเหตุ กลุ่มหวั่งหลี หมายถึง กรรมการ สกุล “หวั่งหลี” และบุคคลที่เกี่ยวโยงกัน ณ วันปิดสมุด

ทะเบียน 9 เมษายน 2547

บริษัทและบริษัทย่อย คือ ประกันภัยสากล และ ไทยพาณิชย์ประกันภัย ประกอบกิจการรับประกันภัย
โดยแบ่งการดำเนินงาน เป็น 2 ด้าน ดังนี้

ก) ด้านการรับประกันภัย 

ธุรกิจหลักของบริษัทและบริษัทย่อย คือรับประกันวินาศภัยทุกประเภท แบ่งเป็น
การรับประกันภัยโดยตรง ซึ่งจะรับประกันภัยผ่าน ตัวแทน นายหน้า นายหน้านิติบุคคล
และสาขาต่างๆ ของบริษัท การรับประกันต่อจะรับจากบริษัทประกันวินาศภัยอื่นๆ
สัดส่วนการรับประกันภัยโดยตรง มีมูลค่าประมาณร้อยละ 90 ของเบี้ยประกันภัยรับรวมทั้งสิ้น
และบริษัทจะรับประกันต่อจากบริษัทประกันวินาศภัยอื่นๆ
เพื่อเป็นการกระจายความเสี่ยงในการรับประกันภัยระหว่างบริษัทประกันภัย

การรับประกันภัย แบ่งแยกได้ 4 ประเภท คือ การประกันอัคคีภัย การประกันภัยทางทะเลและขนส่ง
การประกันภัยรถยนต์ และการประกันภัยเบ็ดเตล็ด ซึ่งการประกันภัยแต่ละประเภท
จะแยกกล่าวเป็นรายละเอียด ในการประกอบธุรกิจแยกตามสายผลิตภัณฑ์

  ข) ด้านการลงทุน

นอกเหนือจากการดำเนินธุรกิจประกันภัยแล้ว บริษัทยังนำเงินที่เหลือจากการดำเนินธุรกิจประกันภัย
ไปลงทุนได้ตามประเภทและมูลค่าเงินลงทุน ตามประกาศของกระทรวงพาณิชย์
เรื่องการลงทุนของธุรกิจประกันวินาศภัย ทั้งนี้การลงทุนของบริษัทส่วนใหญ่
จะเป็นการฝากเงินกับสถาบันการเงิน การซื้อตั๋วสัญญาใช้เงิน พันธบัตรรัฐบาล หุ้นกู้
การลงทุนในหลักทรัพย์ต่าง ๆ

บริษัทมีเงินลงทุนในบริษัทร่วมแห่งหนึ่งคือ บลจ. อเบอร์ดีน
โดยมีสัดส่วนการถือหุ้นทั้งทางตรงและทางอ้อมคิดเป็นร้อยละ 29 ของทุนที่ออกและเรียกชำระแล้ว
ของ บลจ.อเบอร์ดีน

  2.3 โครงสร้างรายได้

โครงสร้างรายได้ของบริษัทและบริษัทย่อย ประกอบด้วย 2 ส่วนหลักๆ คือ
รายได้จากการรับประกันภัย และรายได้จากการลงทุน

  ---------------------- -------------- -------- ------- -------- ------- -------- -------
                         ดำเนินการโดย    ปี 2547           ปี 2546           ปี 2545   

                                        ล้านบาท   ร้อยละ   ล้านบาท   ร้อยละ   ล้านบาท   ร้อยละ

  รายได้จากการรับประกันภัย * นวิกจ, สากล                                                
                         และไทยพาณิชย์                                               
                         สัดส่วนการถือหุ้น                                              
                         ดูหมายเหตุ 1                                                

  อัคคีภัย                                 154      14      151      15      132      14

  ทางทะเลและขนส่ง                        54       5       53       5       50       5

  รถยนต์                                 630      59      554      54      562      61

  เบ็ดเตล็ด                               93       9       86       8       76       8

  รวม                                   931      87      845      83      819      89

  รายได้จากการลงทุน                       135      13      161      16      95       10

  รายได้อื่น                               10       1       14       1       11       1

  รวม                                   1,076    100     1,019    100     926      100
  ---------------------- -------------- -------- ------- -------- ------- -------- -------

หมายเหตุ 1. บริษัทถือหุ้น ร้อยละ 99.5 ใน ประกันภัยสากล และ ร้อยละ 70.7
ในไทยพาณิชย์ประกันภัย

2.  ^(*) รายได้จากการรับประกันภัย หมายถึง เบี้ยประกันภัยที่ถือเป็นรายได้ โดยคำนวณจาก
    เบี้ยประกันภัยรับ หัก เบี้ยประกันภัยต่อ และ
    เงินสำรองเบี้ยประกันภัยที่ยังไม่ถือเป็นรายได้เพิ่ม (ลด) จากปีก่อน

3.  นโยบายการลงทุนแสดงอยู่ในหัวข้อทรัพย์สินที่ใช้ในการประอบธุรกิจ

2.4 เป้าหมายการดำเนินธุรกิจ

บริษัทมีนโยบายขยายฐานการดำเนินธุรกิจของบริษัทโดยการควบรวมกิจการกับบริษัทประกันภัยขนาดกลางและขนาดเล็กที่มีศักยภาพ
ซึ่งจะส่งผลให้บริษัทมีขนาดเงินกองทุนเพิ่มขึ้น
ขยายฐานและขอบเขตการให้บริการแก่ลูกค้าของบริษัทมากขึ้น และภายหลังการควบรวมธุรกิจ
บริษัทสามารถบริหารต้นทุนได้อย่างมีประสิทธิภาพ เนื่องจากการได้รับประโยชน์จาก Economy of
scale

ปัจจุบันบริษัทมีบริษัทย่อย 2 แห่ง ซึ่งประกอบธุรกิจประกันวินาศภัยเช่นเดียวกับบริษัท
และมีแผนจะดำเนินการควบรวมกิจการกับบริษัทย่อย ทั้ง 2 แห่ง ดังนี้

-   การควบรวมกิจการกับ บริษัท ประกันภัยสากล จำกัด

ในปี 2547 บริษัท ได้ดำเนินการตามแผนการควบรวมกิจการ
คือบริษัทฯได้ดำเนินการรับโอนธุรกิจรับประกันจากบริษัทประกันภัยสากล โดยบริษัทฯ
เป็นผู้รับประกันภัยกรมธรรม์ทุกฉบับของบริษัทย่อยที่มีการต่ออายุกรมธรรม์ ตั้งแต่วันที่ 1 ม.ค. 2547
และ บริษัทฯ ได้ดำเนินการรับโอนรายการทรัพย์สิน หนี้สิน
รวมทั้งภาระผูกพันในส่วนของกรมธรรม์ระยะยาว ซึ่งยังไม่หมดอายุความคุ้มครอง รวมทั้ง
เงินสำรองเบี้ยประกันภัยที่ยังไม่ถือเป็นรายได้ และ ค่าสินไหมค้างจ่าย
ตลอดจนทรัพย์สินดำเนินงานบางส่วน เมื่อวันที่ 31 ธันวาคม 2547

ในส่วนของที่ทำการสาขาเมื่อสิ้นปี 2547 บริษัทได้ปิดที่ทำการสำนักงานสาขาสยามสแควร์ ซึ่งตั้งอยู่
ณ สถานที่ทำการแห่งเดียวกับที่ทำการสำนักงานของประกันภัยสากล
เพื่อที่จะย้ายที่ทำการสำนักงานที่สยามสแควร์
มาใช้สถานที่ทำการแห่งเดียวกับที่ทำการสำนักงานใหญ่ของบริษัทฯ ที่ถนนสาทรเหนือ

สำหรับแผนควบรวมกิจการต่อไปบริษัทฯ
จะดำเนินการคืนใบอนุญาติการรับประกันวินาศภัยให้กับกรมการประกันภัย ภายในปี 2548

-   การรวมกิจการกับ บริษัทไทยพาณิชย์ประกันภัย จำกัด (มหาชน)

ในปี 2547 บริษัท ได้ดำเนินการตามแผนการควบรวมกิจการ คือ บริษัทฯ ได้ทำการซื้อหุ้นสามัญของ
บริษัทไทยพาณิชย์ประกันภัย จำกัด (มหาชน) จากผู้ถือหุ้นเดิม จำนวน 317,000 หุ้น คิดเป็นร้อยละ
5.28 ของจำนวนหุ้นทั้งสิ้น 6,000,000 หุ้น เมื่อวันที่ 22 ธันวาคม 2547

ทำให้ปัจจุบัน บริษัทฯ ถือหุ้นสามัญของบริษัท ไทยพาณิชย์ประกันภัย จำกัด (มหาชน)
จำนวนรวมทั้งสิ้น 4,242,782 หุ้น คิดเป็นร้อยละ 70.71 ของทุนจดทะเบียนที่เรียกชำระแล้ว

แผนการควบรวมกิจการภายในปี 2548 บริษัทฯ
ยังคงมีนโยบายที่จะย้ายสถานที่ทำงานสาขาของบริษัท และ ไทยพาณิชย์ประกันภัย
ที่ตั้งอยู่เขตพื้นที่ใกล้เคียงกัน มาใช้สถานที่แห่งเดียวกัน
โดยอยู่ระหว่างดำเนินการขอย้ายสถานที่ทำการสาขาเชียงใหม่ของ
ไทยพาณิชย์ประกันภัยให้มาใช้สถานที่ร่วมกับบริษัท